Catholic.by - Карнавал у Смаргоні: апошні вясёлы ўікенд перад Вялікім пастом\nКарнавал у Смаргоні: апошні вясёлы ўікенд перад Вялікім пастом\t | Друк |\nУ Салезіянскім моладзевым цэнтры імя святога Яна Боска ў Смаргоні ёсць прыгожая традыцыя: у апошнія дні перад пастом арганізоўваць вясёлы карнавал з гульнямі, танцамі і песнямі. Гэты год не стаў выключэннем.\nЯшчэ ўвечары 9 лютага моладзь стала збірацца ў галоўнай зале цэнтра на тэматычную вечарыну «Танцулькі ў сельскім клубе»: яркае і незвычайнае адзенне, чырвоныя вусны і экстравагантныя дзявочыя прычоскі…\nСпачатку малітва, а пасля музыка, танцы і гульні — усё гэта з радасцю ў сэрцы і з усмешкай на твары. Атмасферу вечара перадалі, канешне, і дыджэі. Моладзі ў выніку так спадабаліся іх вобразы, што яны нават не спяшаліся вяртацца ў сённяшні час.\nСвяты Ян Боска заўсёды пакідаў на канец дня для сваіх выхаванцаў нейкую думку, слова на дабранач. Нашы ксяндзы і сёстры таксама прытрымліваюцца гэтай традыцыі. Напрыканцы карнавала сястра Ірына Барцэвіч FMA заклікала моладзь выкарыстаць час Вялікага посту з карысцю, каб радасць на гэтым карнавале перарасла ў радасць жыцця з Богам на кожны дзень. Атрымаўся незабыўны вечар — шмат уражанняў і пазітыўных эмоцый. Але гэта было не ўсё.\nНядзельная моладзевая Імша на наступны ранак, якую анімавала моладзь, стала своеасаблівым развітаннем з вясёлымі песнямі перад Вялікім пастом. «Праслаўляйце Яго ўсе народы…» — спявала моладзь на заканчэнне Імшы, як заклік да ўсіх парафіянаў і да сябе на гэтыя сорак дзён працаваць над сабой праз пост, малітву і міласціну.\nСамыя маленькія ўдзельнікі араторыя таксама не засталіся без свята. Пасля дзіцячай святой Імшы яны былі запрошаны на баль да Прынца. Разам з добрай феяй дапамагалі Папялушцы трапіць у замак Прынца і сустрэцца з ім. Праз вясёлыя гульні і танцы мэта была дасягнута. Дзеці разам з героямі казкі апынуліся на святочным балі, які пачаўся супольным танцам «Беларуская полька».\nУ нядзелю моладзь арганізавала сумесны паход на прыроду, каб не толькі весела правесці час, пагуляць у снежкі, пасмажыць на вогнішчы сала, але і захапіцца прыгажосцю зімняй прыроды.\nАпошні ўікенд перад пастом завяршыўся. Весела, дружна і незвычайна. На гэты асаблівы вялікапостны час, які пройдзе пад дэвізам «праз Крыж да Збаўлення», у салезіянскай парафіі ў Смаргоні ёсць некалькі цікавых прапаноў для моладзі.\nПа суботам запрашаем усіх на Крыжовы шлях а 16.00 гадзіне для дзяцей і ў 18:50 для моладзі. У Смаргоні, у моладзевым цэнтры, 16 і 17 лютага адбудзецца чарговая сустрэча для дзяўчат на тэму паклікання: «Ласка, падораная дзяўчыне», а з 8 па 10 сакавіка — чарговая сустрэча аб пакліканні для хлопцаў «Прадбачлівы юнак». 24 і 25 лютага ў Мінску (парафія св. Яна Хрысціцеля ў Серабранцы) адбудуцца моладзевыя разважанні на тэму «Будзь сведкам радаснага навяртання». Усіх зацікаўленых просім звяртацца да с. Ірыны Барцэвіч FMA альбо да кс. ІванаОгара SDB.


У пажарных - свой музей\nВадзяная помпа з мінулага стагоддзя, прымус, вогнетушыцелі, каскі, спецабмундзіраванне ў “стылі рэтра”… А яшчэ дакументы, пашпарты, фотакарткі даўно мінулых дзён… Гэтыя і шматлікія іншыя экспанаты, сабраныя супрацоўнікамі РАНС, красамоўна разказваюць аб гісторыі ўзнікнення і станаўлення пажарнай службы на тэрыторыі Шчучыншчыны.\n– Ужо больш за дзесяць гадоў я займаюся вывучэннем гісторыі стварэння Шчучынскага пажарнага таварыства, – дзеліцца камандзір аддзялення пажарнага аварыйна-выратавальнага паста №6 Сяргей Анатольевіч Тарасаў. – Знайсці звесткі аб дзейнасці гэтай добраахвотнай арганізацыі, якая з’яўляецца роданачальніцай раённага аддзела па надзвычайных сітуацыях, даволі складана, таму што ўсе асноўныя дакументы захоўваюцца ў архіве ў Вільнюсе.\nШмат цікавага можна даведацца з публікацый нашага земляка – дэкана факультэта турызму і сэрвісу ГрДУ імя Я. Купалы, кандыдата гістарычных навук Сяргея Уладзіміравіча Данскіх.\nДа прыкладу, такі факт: у 1896 годзе страшны пажар амаль поўнасцю спустошыў Шчучын. Тады мястэчка пакінула шмат жыхароў. Цалкам добраахвотнай справай было стварэнне пажарных таварыстваў. Са студзеня 1896 года такая арганізацыя пачынае дзейнічаць у Жалудку, у верасні 1899-га – ў Васілішках… Датай утварэння Шчучынскага добраахвотнага пажарнага таварыства лічыцца 21 сакавіка 1899 года. Шчучын стаў павятовым горадам 1 жніўня 1928 г. Менавіта ў гэты час і была створана прафесійная пажарная каманда.\n– Адшукаць арыгінальныя экспанаты на пажарную тэматыку няпроста, – прызнаецца наш Сяргей Тарасаў. – На аўкцыёнах яны каштуюць вельмі дорага. Некалькі артэфактаў я набыў за свой кошт, іншыя захаваліся ў пажарных часцях раёна (у Жалудку, Матылях, Ражанцы), некаторыя нам перадалі самі гараджане. Аб унікальнасці экспанатаў гаворыць і той факт, што некаторымі з іх сур’ёзна зацікавіліся ў Мінску. Напрыклад помпу, “Azot” для тушэння пажараў даўно выпрошваюць сталічныя калегі. Старадаўнія прасы, самавары, грашовыя адзінкі Расійскай імперыі, кнігі – гэтыя прадметы напрамую не звязаны з тэматыкай нашага музея, але выдатна падыходзяць для абмену. Я вельмі ўдзячны калегам Леаніду Іосіфавічу Гудзіновічу, Генадзію Станіслававічу Дзікевічу, Дзмітрыю Пятровічу Падстаўскаму, Яраславу Аляксандравічу Каралёву за аказаную дапамогу ў пошуках і зборы экспанатаў.\nАдметна, што ў пачатку ХХ стагоддзя пажарныя таварыствы на Шчучыншчыне сталі сапраўднымі культурнымі цэнтрамі са сваімі традыцыямі. Амаль пры кожным з іх працаваў більярд, арганізоўваліся выступленні пажарнага аркестра…\n– Наша ініцыятыва стварыць у раёне музей пажарнай службы сустрэла гарачую падтрымку сярод кіраўніцтва РАНС, – гаворыць С.А. Тарасаў. – Было выдзелена спецыяльнае памяшканне, дзе зараз усталёўваюцца паліцы і стэлажы, праводзіцца асвятленне… Спадзяёмся, што ўжо сёлета ўсе рамонтныя работы ў музеі будуць паспяхова завершаны, і тут пройдуць першыя экскурсіі. Між іншым, не за гарамі юбілей – 115-годдзе з дня ўтварэння Шчучынскага добраахвотнага пажарнага таварыства. Спецыяльна да гэтай святочнай даты плануем выдаць буклет.


Шаленства з бонсцікамі працягваецца: новы тур, новая «наркаманія»\n20.05.2017 / 10:02\nНе паспелі мы адысці ад масавага вар’яцтва, звязанага са зборам першай серыі гумовых цацак-ліпучак, як ў крамы сеткі «Еўраопт» завезлі новых персанажаў — сустракайце Бонсцікі-2.\nУсю краіну напаткала адчуванне дэжавю: спаборніцтвы за тое, каб першым сабраць калекцыю з 24 персанажаў, набыць ім домік, а цяпер яшчэ і тэматычныя мяккія цацкі, галаўныя ўборы, бірулькі, сталовыя прыналежнасці і шмат іншых рэчаў з так званага мерчу.\nПубликация от Nastya (@nastasiya_ivanovna) Май 17 2017 в 12:43 PDT\nЗа пару дзён інтэрнэт запаланілі дзясяткі свежых аб’яў з просьбамі і нават маленнем аддаць за «дзякуй», прадаць, абмяняць, пераслаць бонсцікаў па пошце. Масава шукаюць Бобаў, Сінякоў і Плюфаў (самы час ствараць для іх праграму «Чакай мяне»). У сярэднім за аднаго персанажа просяць ад 50 капеек да 1,5 рублеў. За ўсю калекцыю — 20-25 BYN. Ёсць і тыя, хто гатовы на сумленны абмен: бонсціка — на манету, запалкі ці марку.\nУлавіўшы тэндэнцыю, на папулярнасці гумовых пачварак асобныя беларусы вырашылі зарабіць грошы. Так, ужо сустракаюцца цесляры з прадпрымальніцкім нюхам, што прапаноўваюць набыць для бонсцікаў шыкоўныя драўляныя дамы замест звыклых кардонных: завёў бонсцікаў — будзь добры клапаціцца пра іх як след.\nДом для бонсцікаў на замову.\nБеларусы фатаграфуюцца разам з бонсцікамі, ставяць іх на аватаркі, пякуць разам з імі торты і нават спяваюць кумірам гімн.\nНекаторыя ўладальнікі інтэрнэт-крамаў самастойна закупілі ў Кітаі падобныя ліпучкі і цяпер прадаюць іх адразу вялікімі партыямі: плюс у тым, што можна за раз набыць усю калекцыю, пазбегнуўшы паўтораў. Але гэта ўжо не бонсцікі, а бомсцікі: як тут, напрыклад, — зусім іншыя героі, у якіх, так бы мовіць, няма гісторыі і душы.\nБонсцікі зноў адпраўляюцца ў тур па Беларусі. Не ўбачыўшы свайго горада ў спісе месцаў, дзе плануюцца гастролі, фанаты не хаваюць эмоцый.\nА вось Святлана Забалоцкая са Смілавіч незадаволеная тым, што бонсцікі прыязджаюць толькі ў буйныя гарады: «У нас няма ніякіх забаў для дзяцей, хоць бы вы іх парадавалі…». Апроч падобных прэтэнзій, у агульнай бочцы мёду ёсць і іншы дзёгаць: не ва ўсіх крамах хапае каробак для цацак, а ў некаторых сем'ях — банальна грошаў. Плюс да ўсяго, набываючы бонсцікаў, трэба быць уважлівымі: вядомы не адзін выпадак, калі малыя дзеці і жывёлы спрабавалі іх праглынуць — у некаторых, на жаль, атрымоўвалася.\n«З аднаго боку, зноў трэба збіраць бонсцікаў, але з іншага — бацькі і дзеці атрымалі магчымасць сумеснага баўлення часу, яны камунікуюць, ходзяць разам у краму, абменьваюцца паўторкамі. А дзеці не сядзяць у камп'ютарах, яны могуць гуляць «афлайн». Рух па абмене цацкамі дазволіў ім знайсці аднагодкаў па інтарэсах і новых сяброў з розных раёнаў і гарадоў. Бонсцікі сталі сапраўднымі кумірамі! І мы вырашылі выкарыстоўваць іх папулярнасць, каб даносіць да дзяцей карысныя паведамленні: як правільна пераходзіць дарогу, якія прадукты карысныя, як з цікавасцю праводзіць вакацыі і гэтак далей. Мы будзем развіваць іх сацыяльную ролю, каб праз іх гаварыць з дзецьмі на зразумелай ім мове пра важныя рэчы», — падсумоўвае кіраўніца піяр-аддзела «Еўрагандаль» Дар’я Лыскавец.\nПубликация от СЕРАФИМ&Co. (@yoohoosima) Май 18 2017 в 12:32 PDT\nПубликация от Gyreckaya Nadia (@blessednadya) Май 18 2017 в 10:06 PDT\nПубликация от Светлана Трюханова (@sweet_l_ana) Май 18 2017 в 8:44 PDT\nАкцыя з новымі бонсцікамі мае скончыцца ў сярэдзіне чэрвеня. Але ўжо зараз маркетынгавая служба дае зразумець, што і гэта не стане фіналам гісторыі. Гэта толькі яе пачатак.\nШаленства з бонсцікамі. Што гэта было?\nДругое прышэсце «Бонсцікаў» у Мінску ВІДЭА


«Вядома, што Ізі Харык біўся галавой у сцяну камеры і крычаў на ідышы: «За што? За што?»\n08.06.2018 / 12:44\n«Вядома, што Ізі Харык біўся галавой у сцяну камеры і крычаў на ідышы: «За што? За што?» 14\nУ сваім фэйсбуку піша Ганна Севярынец.\nСёння зноў шмат пішуць пра Курапаты, у тым ліку — і рознага прахалоднага, кшталту «увесь Менск на касцях», «вялікая ахоўная зона», «экспрапрыяцыя» і гэтак далей. Усё разумею, і нават гаспадароў «Бульбаш-хола» ў нечым разумею: яны ўклалі ў будаўніцтва такія грошы, якія надзейна выпальваюць унутры чалавека любое сумленне. Я пра іншае ўвесь час думаю.\nЯ займаюся імі, людзьмі з тых, хто там, імаверна, ляжыць. Біяграфістыка — захапляльная навука, і жыццё маіх герояў часам падаецца мне зусім адчувальным, бачным, іншы раз мне здаецца, я ведаю нават іх сны і ўспаміны, бо ўвесь час маю справу з іх лістамі, творамі, дакументамі, дзённікамі, мемуарамі, выдавецкімі дагаворамі, метрыкамі, гімназічнымі ведамасцямі… Канешне, я думаю пра тое, як яны паміралі.\nНедзе я прачытала: «Як чакалі смерці нашы пісьменнікі? Якія песні яны пелі ў камеры?»\nЯ не думаю, што яны пелі песні. Гэта рамантызаваны погляд на смерць, выхаваны ў нас савецкімі фільмамі пра герояў. Сёння ёсць некаторая колькасць больш праўдзівых тэкстаў пра тое, што робіць чалавек у камеры смяротнікаў. Чалавеку страшна, яму можа вельмі балець жывот. Ён можа думаць пра тое, колькі часу ён не кахаў — і ўжо ніколі не пакахае — жанчыну. Вядомае сведчанне Майсея Сяднёва, са словаў чалавека, які нейкім неверагодным чынам пазбег смяротнага прыгавора і быў пераведзены 28 кастрычніка з камеры смяротнікаў у звычайную камеру, што ў той камеры засталіся Зарэцкі і Дудар, і яны чакалі памілавання. Вядома, што Ізі Харык біўся галавой у сцяну камеры і крычаў на ідыш: «За што? За што?» Вядома, што Платон Галавач пакінуў запіску: «Гісторыя яшчэ скажа праўду пра нас». Вядома, што Міхась Чарот выразаў на сцяне камеры апошні свой верш — «Прысяга».\nАле як было ў Курапатах і ці было гэта наогул у Курапатах — мы не ведаем. Іх маглі пасадзіць у душагубкі, атруціць газам і скінуць у ямы ўжо мёртвымі — у 1937 такое практыкавалася, — пастраляць за ноч 100 чалавек — справа складаная. Іх маглі прывозіць па дваццаць, саджаць на край ямы, у якой ужо ляжалі папярэднія дваццаць — і страляць па чарзе, пасадзіўшы апошнім якога-небудзь самага непрыемнага, самага зацятага, таго, хто і ў машыне глядзеў злымі вачыма, каб пачуў усе дзевятнаццаць стрэлаў, покуль дойдзе да яго.\nЗ іх усіх лепш за ўсё я ведаю Дудара. Пра яго я баюся думаць, сказаць па праўдзе, калі ты два гады займаешся тым, каб вярнуць чалавеку ягонае жыццё, цяжка думаць пра смерць, але яно часам думаецца. І я думаю, што, седзячы на той апошняй сваёй строме, чакаючы патыліцай стрэл, ён заплюшчыў вочы і глыбока дыхаў. Удых — выдых. Удых — выдых. Стрэл — удых. Стрэл — выдых. Ён быў мужным чалавекам. Кажуць, ён не надта супрацоўнічаў са следствам (кажуць і іншае), да таго ж ішоў па дакументах следства як кіраўнік нацыянал-фашысцкай арганізацыі — разам з Чаротам і Зарэцкім. Яго цалкам маглі пасадзіць апошнім. Ён доўга дыхаў. Калі так доўга глыбока дыхаць — у галаве робіцца, нібыта ты моцна п'яны.\nПроста такія вось думкі. Няхай пра іх ведаюць тыя, хто паедзе абедаць у Курапаты.\nГанна Севярынец, facebook.com\n«Но зато я в сваём небальшом гарадке магу выйці і свабодна прайцісь»: народ як ён ёсць 2\n08.06.2018 / 12:58\nСыяністы накіравана вынішчалі культуру ідыш, асабліва пасьля ўтварэньня дзяржавы Ізраіль.\n08.06.2018 / 13:03\nНя будзе прыбытку ў гэтай рэстарацыі. Ці збанкроціцца ці згарыць...Проклятае месца.\n08.06.2018 / 13:08\nАбы калі мне не хапае разумення……як жа так і за што? Грамадзяне Беларусі тысячамі едуць на “лінію сталіна”…і г.д. Едуць у рэстаран ,каля Курапатаў і….. не хочуць наведаць саміх Курапат, дзе,напэўна ж, ляжаць і іх сваякі і родныя! Гэта ,проста, безпамяцтва, ці нешта, ужо ,большае і страшнейшае, адкуль няма звароту? Міхась Чарот (1896-1937) Апошні верш Міхася Чарота, на сцяне камеры смяротніка. ПРЫСЯГА Я не чакаў; Я не гадаў, Бо жыў з адкрытаю душою, Что стрэне лютая бяда, Падружыць з допытам, З турмою. Прадажных здрайцаў лiхвяры Мяне зацiснулi за краты. Я прысягаю вам, сябры, Мае палі, Мае бары, — Кажу вам — я не вiноваты!\nПротаіерэй БПЦ Сергій Гардун: Да школы я рускай мовы наогул не чуў. Толькі беларускую\nШуневіч адкрыў інтэрнат для асуджаных з дзецьмі 5\nВотум даверу: Тэрэза Мэй застаецца прэм'ерам, але Брытанія застаецца ў тупіку\nМітрапаліт пахваліўся смерцю праклятых ім людзей 17\nКамуніст Калякін: У беларускіх умовах адзіны кандыдат перашкаджае, а не дапамагае рабоце 8\nПавел Белавус пра Дзень Волі: Не панікуем і чакаем афіцыйнага адказу ад горада 3\nХлопец з-пад Буда-Кашалёва адправіўся ў Мінск шукаць працу, але спыніўся пад Бабруйскам панюхаць клей 4\nПажылую жыхарку Глускага раёна адцягнулі гутаркамі і абакралі на $17,6 тысячы 1\nСледчы камітэт: Шасцікласніца з Амсціслава здзейсніла самагубства 2\nЗдарэнне на Вілейшчыне: шукалі збітага цягніком мужчыну, а знайшлі толькі след на снезе 1\nПад Лідай перакуліўся грузавік з 4 мільёнамі яек 10\nТоп-10 самых папулярных аўто Беларусі 2018 года — у лідарах Лада Веста 12\nУ Швейцарыі пабудуюць новы 100-кіламетровы калайдар 4\n«Усе беларускамоўныя — гэта наша радня»: як патрыётка вядзе бізнес на вёсцы 1\nЯк Украіна ператварылася ў аднаго з галоўных вытворцаў шоу для расійскага тэлебачання 9\nЖанчыны ледзь не пабіліся праз сувенір ад Сабаленка. Іх разнімала ахова ВІДЭА 1\nЗа «радыё ад Герасімені і Скардзіна» стаялі расійскія грошы. І хацелі яны не адну, а адразу тры станцыі 21\nДзмітрый Кісялёў: Калі ў Мінску вырашаць застацца без Расіі, Беларусі проста не будзе ВІДЭА 67\nЯк прайшоў навагодні прыём у Аляксандра Лукашэнкі, на які запрасілі Стаса Міхайлава ФОТЫ 22\nэххх няма таго што раньш было!!! все концертики... да пожратьско…\n16.01.2019 / 23:42\nШвейцарыя хоча перасунуцца у паралельнае вымярэнне. Й грошы забя…\n16.01.2019 / 23:41\nпоскорей бы на прагматизм. а то от этого романтизма в отношениях…\n16.01.2019 / 23:38\nЯ таксама марыу усё жыццё пра такую пасаду. Зноу пашанцавала iнш…


19.08.2014 Газета Кiравец Комментариев нет\nУ ходзе падрыхтоўкі да абласных і раённых “Дажынак-2014” з кожным днём мяняюць сваё аблічча аб’екты жыллёвага, сацыяльна-культурнага і вытворчага прызначэння горада.\nСярод іх і будынак Цэнтра дадатковай адукацыі дзяцей і моладзі. Як паведамілі ў аддзеле адукацыі, турызму і па справах моладзі райвыканкама для правядзення капітальнага рамонту з бюджэту было выдаткавана 824,3 млн.руб. На аб’екце шчыруюць будаўнікі ПМК-255: яны замянілі вокны, пафарбавалі будынак і дах, робяць адмостку. Дарослыя працуюць добрасумленна і якасна, каб хлопчыкам і дзяўчынкам было прыемна бавіць тут вольны час.\nУ раёне з’явіліся цікавыя фігуры з саломы, якія абвяшчаюць аб тым, што хутка на Кіраўшчыне пройдуць абласныя “Дажынкі”. Адна з іх — млын каля в.Выжары, якую з цюкоў саломы змайстравалі працаўнікі СВК «Бераснёўскі».\nНа вачах прыгажэе будынак Цэнтра вольнага часу, рамонтам якога займаюцца будаўнікі Круглянскай ПМК-266.\n← К сведению неработающих граждан Боровицкого сельсовета\nСпециальная программа «МАК». →\nШтодзённыя клопаты земляробаў «Чырвонага байца» пра будучы ўраджай\nПа закліку душы, з адкрытым сэрцам і святочным настроем!\n11.11.2014 Газета Кiравец Комментариев нет\nОстанки 5 бойцов Красной армии перезахоронили в Кировском районе\n06.11.2020 Газета Кiравец Комментариев нет


Араматызаваныя Папкорн Рэцэпты - ад салодкага да чабер\n10 араматызаваны папкорн Рэцэпты, ад салодкага да чабер\nАраматызаваны папкорн робіць цудоўныя закускі, якія могуць задаволіць як салодкую і несалодкія цягу. Я хацеў бы паспрабаваць розныя рэцэпты папкорна, калі дзеці ёсць сябры для начоўкі або спецыяльных начэй кіно. Вы можаце пачаць з любым тыпам папкорна для большасці з гэтых рэцэптаў - папкорн, паветра выскачыў папкорн, папкорн ці пліты нават папярэдне зробленыя мяшкі папкорну. Але мой любімы метад на варачнай. Праверце мой агляд папкорна Попер Whirley Pop. Гэта геніяльнае прылада для выскокваюць папкорн на печы. Гэта простае ў выкарыстанні і робіць вялікую працу выскоквае кожнае ядро папкорна ў гаршку.\nНе прапусціце: Oscar Party Рэцэпты\nСыр Popcorn Рэцэпт\nУ адрозненні ад сыру з густам попкорна вы купляеце ў краме, гэты сыр папкорн зроблены з сырам чеддер рэальнага (нічога парашкападобнага) і сметанковым маслам. Гэты просты ў вырабе рэцэпт адзін з любімых маіх дзяцей. Для таго, каб змяніць яго, паспрабуйце выкарыстоўваць розныя віды сыру.\nШакаладны папкорн. Стэфані Галахер\nПаверце мне, калі ёсць спосаб, каб дадаць шакалад рэцэпт, я зразумець гэта. Чаму папкорна павінна быць інакш? І гэты рэцэпт з'яўляецца сапраўдным хітом з дзецьмі. Выпечка папкорна робіць яго выразным і пломбы ў выдатным шакаладным гусце. Хоць гэты папкорн будзе трымаць на працягу аднаго тыдня ў герметычным кантэйнеры, як правіла, не доўжыцца так доўга!\nКарамель Кукурузны Рэцэпт\nКарамель Кукурузны Рэцэпт. Стэфані Галахер\nКалі вы прыхільнік выгляду карамелі кукурузы можна атрымаць на летняй выставе, гэты рэцэпт для вас. Салодкі і хрумсткія, гэта ідэальны Munchie для кіно ноч ці дзень гульні бакоў.\nБэкан Popcorn Рэцэпт\nБэкан папкорн. Стэфані Галахер\nГэты рэцэпт папкорна Stovetop зроблены з рэальным беконам. Калі вы хочаце, палец лізаць закускі, якія будуць вау ваша сям'я і сябры, гэта ён.\nКараліна рабрынкі з падліўкай з чырвонага перцу


Мінпрыроды плануе запусціць інфармацыйную кампанію "Раскажы пра сваю крыніцу" Мэта кампаніі - добраўпарадкаванне крыніц, наведванне крыніц на асабліва ахоўных прыродных тэрыторыях з прыцягненнем грамадскасці, у тым ліку дзяцей і моладзі.\nЛукашэнка разлічвае на хуткае аднаўленне эканомікі Беларусі пасля адкрыцця сусветных рынкаў Кіраўнік дзяржавы адзначыў, што апошнім часам асаблівая ўвага ўдзялялася эканоміцы і лячэнню людзей у сувязі з пандэміяй.\nБеларусы, якія знаходзяцца ў Расіі, маюць права на бясплатнае лячэнне ад каранавіруса - пасольства Грамадзяне Беларусі таксама могуць набываць полісы добраахвотнага медыцынскага страхавання і ў адпаведнасці з імі атрымліваць медыцынскую дапамогу.\nСяўба грэчкі завяршаецца ў Беларусі Усяго ў гэтым годзе плануецца атрымаць 9,3 млн т кармавых адзінак травяных кармоў, на гэты момант нарыхтавана 1,31 працэнта.\n11:58 У свеце\nІспанія прадаўжае аслабляць уведзеныя з-за каранавіруса абмежаванні З сённяшняга дня жыхарам Мадрыда і Барселоны дазволена сустракацца з сябрамі і сваякамі, якія пражываюць у адной правінцыі.\nДажджы і навальніцы чакаюцца ў Беларусі 26 мая Тэмпература паветра ўначы складзе 4-10 градусаў вышэй за нуль, удзень будзе 16-22 градусы цяпла.\nГомельскія БЧ, ВРЗ, аршанскі "Вітэн" і "Сталіца" выйшлі ў паўфінал чэмпіянату Беларусі па міні-футболе Першым у паўфінал прабіўся пераможца рэгулярнага сезона гомельскі БЧ, які ў 1/4 фіналу двойчы абыграў гродзенскі "УУС-Дынама" - 3:0 і 5:2.\nЛітва зацікаўлена ў аднаўленні чыгункі ад Друскінінкая да Гродна На сайце ўрада таксама адзначылі, што па адноўленай чыгуначнай лініі будуць перавозіць амаль 180 тыс. пасажыраў і 1,5 млн т грузаў.\n11:11 Стужка навiн\nМуралі з партрэтамі гістарычных асоб і дзеячаў культуры могуць з'явіцца ў Кобрыне Муралі плануецца размясціць на фасадах шматпавярховых дамоў на цэнтральных вуліцах Кобрына. На сцены будынкаў прапануецца нанесці графічныя партрэты Францыска Скарыны, Боны Сфорца, Тадэвуша Касцюшкі, Адама Міцкевіча, Напалеона Орды і інш.\nАкцыя "Увага - дзеці!": вадзіцелі павінны ездзіць з уключаным блізкім святлом фар Міліцыя, педагогі і бацькі аб'яднаюць свае намаганні па забеспячэнні бяспекі дзяцей.\nУ Мінску многія хворыя на каранавірус пачынаюць дыхаць самі пасля двух-трох тыдняў на ШВЛ - Дзядзько У эфіры паказалі кадры з рэанімацыі НПЦ. Адзін з пацыентаў з COVID-19 тут 39 дзён быў падключаны да апарата штучнай вентыляцыі лёгкіх. Цяпер ён дыхае сам. Акрамя таго, у цэнтры зрабілі аперацыю па перасадцы печані мужчыну з каранавірусам.\nБеларускія нафтавікі на 30 працэнтаў перавысілі сутачны рэкорд свідравання сібірскіх нетраў Гэта другі за 2,5 месяца рэкорд сутачнай праходкі пры эксплуатацыйным свідраванні.\nБеларусь зацікаўлена ў больш эфектыўным выкарыстанні патэнцыялу супрацоўніцтва з Іарданіяй Аляксандр Лукашэнка пажадаў Абдалу II моцнага здароўя і поспехаў, а народу Іарданіі - міру і дабрабыту.\nВаганні цэн могуць паскорыць перагаворы па агульных рынках нафты і газу ў ЕАЭС - Глазьеў Член Калегіі ЕЭК адзначыў, што трэба дабіцца такога рэгулявання, "каб цэнаўтварэнне на энерганосьбіты садзейнічала эканамічнаму росту нашага саюза ў цэлым".


Кампанiя Цесляры ў Мінску, старонка пра меценацтва\n«Беларуская хрысціянская азбука»\n«Беларуская хрысціянская азбука» – гэта кніга, якая была створаная з любоўю і вераю, каб вучаць нашых дзетак з маленства чытаць па-беларуску і ведаць родную мову. Ідэя стварэння азбукі ўзнікла ў калядны вечар, яе адразу ж падтрымаў вядомы дзіцячы аўтар Канстанцін Севярынец. Малюнкі да азбукі падрыхтавала маладая і таленавітая мастачка Аляксандра Дзежыц. На працягу 2015 году літаркі разам з вершамі ды ілюстрацыямі друкаваліся на сайце krynica.info і атрымалі шмат добрых водгукаў ад матуляў, татаў і, канешне ж, дзетак. У кастрычніку 2016 года “Беларуская хрысціянская азбука” з’явілася на паліцах кніжных крамаў.\n“Беларусалім” – раман Паўла Севярынца, які ён пісаў 12 гадоў, у тым ліку ў следчым ізалятары КДБ “Амерыканка”, цягам адміністратыўных арыштаў, у ссылках (на “хіміі”) у Малым Сітне ды Купліне. Першая кніга раману аб’ёмам 450 старонак называецца “Беларусалім. Золак”. Месцы дзеяньня – Менск, Кіеў, Полацк. Выданьне 1000 асобнікаў плануецца ў верасні 2017 года. Напрыканцы кастрычніка 2017 года – прэзентацыя кнігі ў Менску\nЗбор твораў Уладзіміра Дубоўкі\nПершы і ўнікальны збор твораў Уладзіміра Дубоўкі у двух тамах. У 1920-х гадах, калі надзвычай таленавіты, імклівы, бясспрэчны лідар літаратурнага працэсу, Дубоўка адзін за адным выдаваў зборнікі вершаў, шмат з іх пакідалася для дапрацоўкі, а пасля – друкаваць ужо не было як, бо імя і кнігі Уладзіміра Дубоўкі на трыццаць год былі забароненыя. Няма ніводнага паэта ў свеце, які праз трыццаць год вымушанага маўчання вяртаўся б у літаратуру – не помнікам, не ценем, не прывідам, але актыўным удзельнікам літаратурнага працэсу. Ніводнага, акрамя Уладзіміра Дубоўкі. Чатыры прыгаворы па палітычных працэсах, высылка, лагер, вечнае пасяленне – ён павінен быў змоўкнуць назаўсёды, але ён вытрываў, вярнуўся і зноў пачаў пісаць. Так, яго друкавалі з цяжкасцямі і агаворкамі. Так, яго вымушалі рэдагаваць і перапісваць старыя вершы на новы лад. Але ён вяртаўся тады – і працягвае вяртацца па сёння. Тыя вершы, якія не маглі выйсці на паперы сорак год таму, нарэшце могуць свабодна трапіць да свайго чытача.


Litesound заспяваюць песню «Еўрабачання» па-беларуску\n12.04.2012 / 16:43\nБеларускамоўны варыянт прызначаны для радыё, але на конкурсе We are the Heroes прагучыць па-англійску.\nГурт Litesound абвясціў конкурс на найлепшы пераклад песні для «Еўрабачання» (We are the Heroes) на беларускую мову. У сацыяльнай сетцы «Укантакце» створаная адмысловая (расейскамоўная) суполка, дзе ўжо з’явілася каля дваццаці варыянтаў перакладу.\nУсе пераклады актыўна абмяркоўваюцца ўдзельнікамі суполкі, і ўжо можна вылучыць найбольш папулярныя беларускія версіі «Герояў». Гэта варыянты Артура Камароўскага, Ірыны Чарняўскай і Ірыны Гардзіенка (у апошнім варыянце песня называецца «Твая перамога»).\nВось We are the Heroes у перакладзе Артура Камароўскага (выконвае сябра перакладчыка):\nЯк паведаміў «Нашай Ніве» дырэктар гурту Юрый Каракін,\nна «Еўрабачанні» песня ўсё ж такі прагучыць па-англійску:\n«Ёсць ужо зацверджаная версія песні, якую мы не маем права мяняць — яна англамоўная. Што тычыцца беларускай версіі, то яна плануецца для выканання на канцэртах і для ратацыі на радыё, прычым не толькі ў Беларусі, але і ў іншых краінах. Зараз журы абірае найлепшы пераклад, хто пераможа — пакуль невядома, але вынікі з’явяцца неўзабаве».\nПаслухаць астатнія пераклады можна тут


Яўген Каліноўскі — Палітычныя вязні ў Беларусі\nДата нараджэння: 20 верасня 1998\nЯўген Каліноўскі. Фота прадастаўлена блізкімі хлопца\nЯўген Дзмітрыевіч Каліноўскі – 22-гадовы студэнт БДУ, быў затрыманы 27 ліпеня ў межах крымінальнай справы, узбуджанай па падзеях 14 ліпеня ў Мінску.\nБыў абвінавачаны ў актыўным удзеле ў групавых дзеяннях, якія груба парушаюць грамадскі парадак, і гвалце ў дачыненні да супрацоўніка органаў унутраных спраў. Сваёй віны ў судовым працэсе Яўген Каліноўскі не прызнаў.\nСуддзя суда Першамайскага раёна г. Мінска Максім Трусевіч асудзіў хлопца на 4 гады пазбаўлення волі. Таксама суд пастанавіў спагнаць з Яўгена Каліноўскага кампенсацыю маральнай шкоды на карысць двух пацярпелых супрацоўнікаў АМАП агульнай сумай 2500 рублёў.


Як адзначаецца Дзень сьвятога Валянціна ў беларускім Сеціве; сыстэма сецевай перасылкі грошай Web-money у Беларусі ды іншае\nЗа час свайго існаваньня Інтэрнэт назапасіў немалы досьвед сьвяткаваньня Дня сьвятога Валянціна – гэтага мілага і вясёлага сьвята. Сецевыя крамы даюць зьніжкі на свае тавары, наладжваюцца розныя рэклямныя конкурсы і спаборніцтвы, асабліва актыўна прапаноўваецца дастаўка кветак – карацей, усё, як у рэальным жыцьці. Аднак, бадай, самая распаўсюджаная форма інтэрнэт-актыўнасьці 14 лютага – гэта, безумоўна, магчымасьць даслаць віртуальную паштоўку, Валянцінку. На асноўных сусьветных парталах размешчаныя сотні самых разнастайных паштовак на любыя тэмы. За апошні год значныя станоўчыя зьмены адбыліся з гэтым і ў Беларусім Інтэрнэце. На сайце http://cards.br.by дзень Сьвятога Валянціна можна адзначыць, даслаўшы сваім каханым любую зь дзясяткаў разьмешчаных там віртуальных паштовак. Цяпер зьявілася магчымасьць зрабіць гэта і па-беларуску. Цікава, што аўтары сайту прапаноўваюць да беларускамоўных паштовачак своеасаблівы дадатак – некалькі цудоўных вершаваных радкоў пра каханьне. Кожны сам можа выбраць паміж клясічным “Мне доўгае растаньне з вамі...” Максіма Багдановіча і вершамі Ўладзімера Караткевіча, Леаніда Пранчака, Соф’і Шах і Міколы Касьцюкевіча. Здаецца, гэта слушнае рашэньне – зрабіць наведнікам падобную падказку, улічваючы, што далёка ня кожны карыстальнік адразу можа ўзгадаць альбо знайсьці пад рукой беларускі лірычны верш.\nШто да астатніх, так бы мовіць, рынкавых аспэктаў Валянцінавага дня, то тут беларускі Інтэрнэт пакуль яшчэ не дацягвае да ўсясьветных узораў. Прынамсі, якіх-небудзь значных зьніжак, істотных рэклямных акцыяў на сайтах, якія займаюць продажам і бізнэсам, я не заўважыў. Можна сказаць, што пакуль у Беларусім Інтэрнэце ў сьвяткаваньні сьвятога Валянціна паэзія перамагае камэрцыю.\nПяройдзем, аднак, ад каханьня да больш “цяжкіх” тэмаў, безь якіх нам не абыйсьціся. Наколькі мясцовыя выбары ў Беларусі ня бачныя на вуліцах беларускіх гарадоў, настолькі ж мала яны прыкметныя ў Інтэрнэце. Адзін зь нешматлікіх сайтаў, прысьвечаны ў значнай ступені мясцовым выбарам – гэта старонка дэмакратычных няўрадавых арганізацыяў Наваполацка http://navapolack.org. На сайце, акрамя рэгіянальных навінаў і інфармацыі пра дзейнасьць дэмакратычных суполак, зьмешчаныя таксама своеасаблівыя перадвыбарчыя ўлёткі некаторых кандыдатаў у дэпутаты. Ці зьяўляецца Інтэрнэт рэальным чыньнікам у перадвыбарчай барацьбе ў кампаніі мяйсцовых выбараў? Ці ня ёсьць пакуль сусьветнае сеціва хіба што экзотыкай для беларускіх рэгіёнаў? Пра гэта мы гаворым з адным з ініцыятараў стварэньне сайту http://navapolack.org, кандыдатам у дэпутаты Віцебскага абласнога савету Дзьмітрыям Салаўёвым.\n(Салаўёў: ) “Ідэя зрабіць рэгіянальны Інтэрнэт-рэсурс зьявілася яшчэ некалькі год таму. Але зараз нам удалося гэта ажыцьцявіць, бо мы валодаем магчымасьцямі – у першую чаргу, высокаякаснымі адмыслоўцамі, якія і зрабілі гэты сайт.\nНа маю думку, існаваньне сайту вельмі дапамагае ў палітычнай працы, бо найбольш актыўныя людзі ў грамадзтве карыстаюцца Інтэрнэтам. І калі яны бачаць сайт, прысьвечаны менавіта Наваполацку, яго праблемам, мясцовым навінам, то думаю, ім цікава будзе зайсьці на сайт і даведацца больш пра нас. Такім чынам, для нашага руху гэта будзе вялікі плён”.\n(Цыганкоў: ) “Калі паразважаць пра Інтэрнэт у беларускіх рэгіёнах, наколькі ў Наваполацку, дзе даволі шмат моладзі, моцнае жаданьне маладых людзей ісьці ў Сеціва? Наколькі часта навапалачане карыстаюцца Інтэрнэтам?”\n(Салаўёў: ) “У нас ёсьць Полацкі дзяржаўны ўнівэрсытэт, дзе навучаюцца каля 5 тысячаў студэнтаў. Яны маюць магчымасьці карыстацца Інтэрнэтам і ва ўнівэрсытэце, шмат хто зь іх ходзіць у Інтэрнэт-кафэ, шмат хто мае свае кампутары. Паводле нашых апытаньняў, палова студэнтаў хаця б раз у месяц заходзяць у Інтэрнэт. Хтосьці, канечне, захозіць часьцей, асбаліва тыя, хто можа рабіць гэта бясплатна”.\n(Цыганкоў: ) “Наколькі наяўнасьць Інтэрнэт-рэсурсу, дзе можна знайсьці інфармацыю пра вас, дапамагае вам у канкрэтнай працы з выбаршчыкамі, якая ўжо пачалася? Ці часта вам даводзіцца гаварыць выбаршчыкам, што, вось, ёсьць такі Інтэрнэт-сайт, зайдзіце туды, пачытайце?”\n(Салаўёў: ) “Пра тое, што ёсьць такі сайт, напісана ў мясцовай прэсе, таксама ў бюлетэнях дэмакратычных няўрадавых арганізацыяў. Акрамя таго, інфармацыя пра сайт зьмешчаная ў маім перадвыбарчым інфармацыйным плякаце і ў маім буклеце, які я раздаю выбаршчыкам.\nНапрыклад, гарадзкая “Новая газэта”, афіцыйна заснаваная полацкім гарвыканкамам, ніколі не друкуе апазыцыянэраў. А Інтэрнэт, я лічу, такі паказчык свабоды чалавека на атрыманьне інфармацыі”.\n(Цыганкоў: ) “Выбары пройдуць, сайт застанецца. Ці зьбіраецеся вы яго пашыраць, можа, варта больш актыўна заняцца рэклямай, абменам банэрамі і гэтак далей?”\n(Салаўёў: ) “Збольшага рэкляма ідзе зараз на рэгіён, для якога сайт і зроблены. Таму што гэта мясцовыя навіны, мясцовыя дэмакратычныя арганізацыі. Сайт зроблены толькі на пачатку лютага. Кожны дзень колькасьць наведнікаў павялічваецца. Акрамя таго, мы рэклямуем сайт з асамблеі дэмакратычных няўрадавых арганізацыяў. Мы зьбіраемся яго пашырыць, рыхтуюцца новыя рубрыкі – правы чалавека і беларуская музыка. Мы маем магчымасьць рабіць паддамэны, напэўна зьявяцца арганізацыі, якія будуць мець інтэрнэт-адрэсу пад нашым даменам navapolack.org”.\nДарэчы, неабходна дадаць істотны аспэкт да нашай размовы. Паводле беларускага заканадаўства, Інтэрнэт дасюль не разглядаецца як сродак масавай інфармацыі, так што кандыдаты маюць неабмежаванае права выкарыстоўваць Сеціва ў сваіх агітацыйных мэтах.\nАд Інтэрнэт-палітыкі да Інтэрнэт-бізнэса. Сайт www.webmoney.by ягоныя распрацоўшчыкі наўпрост называюць "Абменным пунктам Беларусі". Яны ўпэўненыя, што ўпершыню ў віртуальнай прасторы бесьперашкодна можна займацца ўсім спэктрам фінансавых апэрацыяў. Але як на гэткую дэмакратыю ў віртуальнай прасторы глядзяць фіскальныя органы, побач зь якімі фактычна бескантрольна праходзяць сумы ў дзясяткі тысячаў умоўных, але канвэртаваных адзінак? Распавядае Ігар Карней:\n(Карней: ) “Калі на сайт www.webmoney.by выпадкова патрапіць дылетант у фінансавых справах, то, мажліва, адразу ж заблытаецца ў нагрувашчаньні фінансавых тэрміналёгіяў. Трэба, дарэчы, адразу адзначыць, што гэтак званы "беларускі абменны пункт" ня ёсьць прынцыпова новым адкрыцьцём прадпрымальных беларусаў, а базуецца на ўсясьветьнай практыцы грашовых разьлікаў праз інтэрнэт. Так бы мовіць, узяўшы на ўзбраеньне апошнія ноў-гаў, фінансысты пачалі выкарыстоўваць інтэрнэт ня толькі ў забаўляльных ці інфармацыйных мэтах. А з улікам колькасьці сталых наведвальнікаў беларускага вэб-падразьдзяленьня, можна зрабіць выснову: староньнікаў імгненных плацяжоў, замежных пераводаў ды экспрэс-канвэртацый ўсё больш. Адзін з распрацоўшчыкаў беларускага аналягу ўсясьветнай сыстэмы Андрэй Казанцаў лічыць, што сучасныя беларускія бізнэсоўцы нарэшце пачалі шанаваць час”.\n(Казанцаў: ) "Увогуле на тэрыторыі СНД першапачаткова падобная сыстэма ўзьнікла ў Расеі. Мы актыўна падтрымалі гэтую ідэю ў Беларусі і на тое, што яна эфэктыўная, сьведчыць колькасьць нашых ужо сталых партнэраў. Папулярнасьць вялікая. Гэта, дарэчы, пры тым, што мы адмыслова не рэклямуемся і аб такім спэктры паслугаў ведаюць выключна тыя, хто займаецца фінансавымі справамі і каму гэта патрэбна".\n(Карней: ) “Кліентамі сыстэмы найперш зьяўляюцца гандляры і пакупнікі тавараў і паслугаў. З аднаго боку — гэта вэб-крамы, зь іншага — карыстальнікі інтэрнэтам, якія ня маюць магчымасьці (альбо жаданьня) карыстацца альтэрнатыўнымі мэтадамі разьлікаў (прыкладам, крэдытнымі карткамі – з-за немалой рызыкі вяртаньня ўжо зробленых пляцяжоў). Але, бадай, асноўнае пытаньне высьветліць пакуль не ўдалося: як на дзейнасьць сыстэмы глядзяць фіскальныя органы? Калі на Захадзе без дадатковых папярэджаньняў суб'екты нават "віртуальнай" формы гаспадараньня імкнуцца дэкляраваць свае даходы (паколькі пакараньне надзвычай жорсткае), то на пасьлясавецкай прасторы падобная звычка ніяк ня выпрацаваная. Ня ведаю, ці простае гэта супадзеньне, але на другі дзень пасьля майго тэлефанаваньня ў офіс распрацоўшчыкаў беларускага сайту www.webmoney.by ня толькі не адказвалі тэлефоны, але не працаваў нават сайт. Надпіс на экране "Зайдзіце пазьней!" падштурхоўваў да пэўных высноваў. Калі з падобным пытаньнем я зьвярнуўся ў Міністэрства па падатках і зборах, афіцыйны прадстаўнік ведамства Юры Верамейка адрэагаваў як на звыклую зьяву: маўляў, спужалі "зьвера". Але разам ён лічыць, што збольшага дзейнасьць інтэрнэт-кампаніяў, што працуюць з фінансамі, знаходзіцца пад кантролем:\n(Верамейка: ) "Калі яны нават ня кажуць пра свае даходы, то мы самі прыйдзем і праверым. Але, у прынцыпе, усе разьлікі ідуць праз цэнтральны разьліковы цэнтар, міжнародныя разьлікі гэтаксама кантралююцца. Хіба калі цэлы банк зьяўляецца крымінальнай структурай? Але на ўзроўні аднаго чалавека падмануць дзяржаву немагчыма. У нас банкаў вельмі мала, там працуюць сур'ёзныя людзі, гэта ня фірма-аднадзёнка, таму яны афэрамі не займаюцца. Але мы кантралюем банкі, правяраем іх. А паводле нядаўняга дэкрэту, банкі абавязаныя прадстаўляць дадзеныя аб замежных пераводах".\n(Карней: ) “Аднак наўрад ці аднымі дэкрэтамі можна ахаладзіць жаданьне людзей прадпрымальных зарабляць, у тым ліку і ў бязьмежнай віртуальнай прасторы. Падобна, у гэтай справе неабходныя іншыя формы кантролю. А вось якія? — падстава да абмеркаваньня”.